Source: https://www.mnt.ee/et/maanteeamet-jattis-algatamata-keskkonnamoju-hindamise-riigitee-nr-69-voru-kuigatsi-torva-km-9410
Timestamp: 2020-02-23 11:09:36+00:00

Document:
Maanteeamet jättis algatamata keskkonnamõju hindamise riigitee nr 69 Võru-Kuigatsi-Tõrva km 9,410-22,070 asuva Varese-Vaabina lõigu rekonstrueerimise põhiprojektiga kavandatavatele tegevustele | Maanteeamet
„Keskkonnamõju hindamise ja keskkonnajuhtimissüsteemi seaduse” (KeHJS) § 3 lõige 1 punkti 1, § 6 lõike 2 punkti 10, § 9, § 11 lõiked 2, 22, 23, 4, 8 ja 81, § 12 lõike 11 punkti 2, „Ehitusseadustiku” § 2 lõike 6, § 31 lõike 1, Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu” § 13 punkti 8, Maanteeameti peadirektori 24.04.2015 käskkirja nr 0125 alusel on 13.08.2019 otsusega nr 15-7/19/260 jätnud algatamata keskkonnamõju hindamise riigitee nr 69 Võru–Kuigatsi–Tõrva km 9,410-22,070 asuva Varese–Vaabina lõigu rekonstrueerimise põhiprojektiga kavandatavatele tegevustele, kuna tegevuse elluviimisega eeldatavalt ei kaasne olulist mõju keskkonnale, kultuuripärandile ning inimese tervisele, heaolule ja varale. Kavandatava tegevuse elluviimisel tuleb järgida keskkonnamõju hindamise algatamata jätmise otsuses esitatud nõudeid.
Projekti eesmärgiks on tugimaantee 69 Võru–Kuigatsi–Tõrva km 9,410–22,070 asuva Varese–Vaabina lõigu sõidumugavuse ning liiklusohutuse taseme tõstmine ja tehniliselt vajaliku teemaa määramine. Projektiala asendiplaan on lisatud otsusele.
Ehitusetegevus peab olema korraldatud selliselt, et oleks välistatud saasteainete ja setete sattumine Võhandu jõkke ja Veriojasse.
Verioja truubi vahetus tuleb ajastada suvisele madalvee perioodile, mil ojas on väiksem voolukiirus ning vähem setteid kantakse allavoolu edasi (sh ka Lõõdla järve).
Ehitusaegsed ajutised kontorid, laod, asfalditehased, töökojad, kütuse ja bituumeni hoidmise alad ning tee-ehitusmasinate parkimiskohad peavad asuma kaugemal kui 50 m Võhandu jõest, Veriojast ning Lõõdla järvest.
Ehitustööde ajal ei tohi kahjustada Linnamäe pargi territooriumil asuvate puude juurestikku ega tüvesid. Puude tüvedele lähemal, kui kaks meetrit tuleb kaevetööd teostada käsitsi.
Linnamäe pargi kaitseala teeäärse osaga kattuva vääriselupaiga puhul tuleb lähtuda Keskkonnaregistris sisalduvatest märkustest, mille kohaselt ei tohi vääriselupaiga alal raiet teostada ega surnud või lamapuitu eemaldada.
Truupide vahetamiseks rekonstrueeritaval lõigul on vajalik taotleda vee-erikasutusluba.
Ehitusaegse müra mõju leevendamiseks tuleks mürarikkaid ehitustöid teostada päevasel ajal. Masinate ja seadmete tankimis - ja ladustamisplatsid ei tohiks paikneda majapidamiste lähedal. Kasutatav tehnika peab olema heas tehnilises seisukorras.
Jäätmeteket tuleb võimalikult minimeerida ja võimalusel jäätmeid taaskasutada. Materjalide taaskasutus võimaluste piires on teeprojektide puhul tavapraktika. Kui võimalik, näha tööprojektis ette ehitusaegsete jääkmaterjalide taaskasutus.
Otsustaja on Maanteeamet, Teelise 4, 10916 Tallinn. Keskkonnamõju hindamise algatamata jätmise otsuse ja eelhinnanguga on võimalik tutvuda alltoodud linkidel. Kontaktisikuks on Maanteeameti lõuna teehoiu osakonna projektijuht Tasu Prangli, e-post: Tasu.Prangli@mnt.ee, tel 512 0778.
KMH eelhinnang (pdf, 2.46 MB)
KMH algatamata jätmise korraldus (pdf, 397.07 KB)
Asukoha skeem (pdf, 4.91 MB)

References: § 3
 § 6
 § 9
 § 11
 § 12
 § 2
 § 31
 § 13